sukhrobnurali/uzbek-legal-corpus huggingface dataset:
OʻZBEKISTON RESPUBLIKASI TELEVIDENIYE VA RADIO ESHITTIRISH DASTURLARINI UZATISH HAMDA TARQATISH XIZMATLARINI KOʻRSATISH TOʻGʻRISIDAGI NIZOMNI TASDIQLASH HAQIDA
(order, 2025-12-24)

Oʻzbekiston Respublikasining “Telekommunikatsiyalar toʻgʻrisida”gi Qonuniga muvofiq, radioeshittirish va televideniye dasturlarini uzatish, tarqatish, tashkil qilish va shakllantirish bilan shugʻullanuvchi xoʻjalik yurituvchi subyektlar oʻrtasidagi oʻzaro munosabatlarni tartibga solish maqsadida buyuraman: 1. “Oʻzbekiston Respublikasi televideniye va radioeshittirish dasturlarini uzatish hamda tarqatish xizmatlarini koʻrsatish toʻgʻrisidagi nizom” ilovaga* muvofiq tasdiqlansin. 2. Mazkur Nizom Oʻzbekiston Respublikasi Adliya vazirligida davlat roʻyxatidan oʻtkazilganidan 10 kun muddat oʻtgandan keyin kuchga kirishi belgilab qoʻyilsin. 3. Oʻzbekiston Respublikasida faoliyat koʻrsatayotgan hamda radioeshittirish va televideniye dasturlarini tarqatish, uzatish, tashkil qilish va shakllantirish bilan shugʻullanuvchi xoʻjalik yurituvchi subyektlar oʻz faoliyatlarida ushbu Nizom qoidalariga qatʼiy rioya qilishlari belgilab qoʻyilsin.
1991 YILGAChA QURILGAN UY-JOYLARNING IChKI MUHANDISLIK KOMMUNIKATSIYALARI VA UMUMIY FOYDALANISh JOYLARINI MUKAMMAL TAʼMIRLASh IShLARINI MABLAGʻ BILAN TAʼMINLASh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2012-01-16)

Oʻzbekiston Respublikasi Prezidentining 2002-yil 26-fevraldagi “Uy-joy mulkdorlari shirkatlarining faoliyatini rivojlantirish borasidagi qoʻshimcha chora-tadbirlar toʻgʻrisida”gi PF-3038-sonli Farmonining 3-bandi hamda Oʻzbekiston Respublikasi Vazirlar Mahkamasining 2002-yil 1-martdagi “Uy-joy mulkdorlari shirkatlarini qoʻllab-quvvatlashga doir qoʻshimcha chora-tadbirlar toʻgʻrisida”gi 74-sonli qarorining 5-bandi ijrosini taʼminlash maqsadida Oʻzbekiston Respublikasi Moliya vazirligi, Oʻzbekiston Respublikasi Markaziy banki, Oʻzbekiston Respublikasi Davlat soliq qoʻmitasi, Oʻzbekiston Respublikasi “Oʻzkommunxizmat” agentligi qaror qiladi: 1. Ilova* qilinayotgan 1991-yilgacha qurilgan uy-joylarning ichki muhandislik kommunikatsiyalari va umumiy foydalanish joylarini mukammal taʼmirlash ishlarini mablagʻ bilan taʼminlash tartibi toʻgʻrisidagi nizom tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgandan keyin oʻn kundan soʻng kuchga kiradi.
SAYYoHLARGA XIZMAT KOʻRSATILGANI UChUN TURISTIK FIRMA VA MEHMONXONA XOʻJALIKLARIDAN UNDIRILADIGAN TURISTIK YIGʻIMLAR TOʻGʻRISIDAGI NIZOMNI TASDIQLASh HAQIDA
(resolution, 2013-01-14)

Oʻzbekiston Respublikasi Vazirlar Mahkamasining 2004-yil 28-iyuldagi “Oʻzbekturizm” milliy kompaniyasi faoliyatini yanada takomillashtirish toʻgʻrisida”gi 360-son qarorining 6-bandini (Oʻzbekiston Respublikasi Qonun hujjatlari toʻplami, 2004-yil 30-son, 346-modda) bajarish maqsadida Oʻzbekiston Respublikasi Moliya vazirligi va “Oʻzbekturizm” milliy kompaniyasi qaror qiladi: 1. Sayyohlarga xizmat koʻrsatilgani uchun turistik firma va mehmonxona xoʻjaliklaridan undiriladigan turistik yigʻimlar toʻgʻrisidagi nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiradi.
OʻZBEKISTON RESPUBLIKASI HUKUMATINING AYRIM QARORLARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2022-07-22)

Oʻzbekiston Respublikasi Vazirlar Mahkamasining “Oʻzbekiston Respublikasi Oliy va oʻrta maxsus taʼlim vazirligi faoliyatini takomillashtirish toʻgʻrisida” 2004-yil 20-iyuldagi 341-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlari oʻz kuchini yoʻqotgan deb hisoblansin. 1. Vazirlar Mahkamasining “Fan va taraqqiyot” Oʻzbekiston respublika ilmiy-texnologiya kompleksini tashkil etish toʻgʻrisida” 1992-yil 15-yanvardagi 17-son qarori. 2. Vazirlar Mahkamasining “Oliy va oʻrta maxsus maktab muammolari institutini tashkil etish toʻgʻrisida” 1995-yil 31-iyuldagi 302-son qarorining 2—4-bandlari. 3. Vazirlar Mahkamasining “Akademik litseylar va kasb-hunar kollejlarini tashkil etish va ularning faoliyatini boshqarish toʻgʻrisida” 1998-yil 24-fevraldagi 77-son qarorining 13—15-bandlari. 4. Vazirlar Mahkamasining “Oʻzbekiston Respublikasi Oliy va oʻrta maxsus taʼlim vazirligi markaziy apparati tuzilmasiga oʻzgartirishlar kiritish toʻgʻrisida” 1998-yil 10-iyuldagi 294-son qarori.
Oʻzbekiston Respublikasi elektr stansiyalari va tarmoqlarini texnikaviy ekspluatatsiya qilish qoidalarini tasdiqlash toʻgʻrisida
(order, 2022-12-22)

Oʻzbekiston Respublikasi Vazirlar Mahkamasining 1992-yil 29-apreldagi 210-sonli “Sobiq SSSRning qonun hujjatlarini qayta koʻrib chiqish boʻyicha ishlarni tashkil etish toʻgʻrisida”gi qaroriga muvofiq va Oʻzbekiston Respublikasi Vazirlar Mahkamasining 2004-yil 1-martdagi 96-sonli qarori bilan tasdiqlangan “Oʻzdavenergonazorat” davlat inspeksiyasi toʻgʻrisidagi nizomga asosan buyuraman: 1. Ilova* qilinayotgan “Oʻzbekiston Respublikasi elektr stansiyalari va tarmoqlarini texnikaviy ekspluatatsiya qilish qoidalari. I qism”, tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingan kundan boshlab 10 kun oʻtganidan soʻng kuchga kiritilsin. 3. Mazkur buyruq kuchga kirgan kundan boshlab SSSRning energetika va elektrlashtirish vaziri tomonidan 1989-yil 20-fevralda tasdiqlangan “Elektr stansiyalari va tarmoqlarini texnikaviy ekspluatatsiya qilish qoidalari” Oʻzbekiston Respublikasi hududida qoʻllanilmasin. 4. Ushbu buyruqning bajarilishini nazorat qilishni oʻz zimmamda qoldiraman.
OʻZBEKISTON TASVIRIY SANʼAT GALEREYASINING FAOLIYATINI TASHKIL ETISH MASALALARI TOʻGʻRISIDA
(resolution, 2022-04-05)

Oʻzbek xalqining rang-tasvir asarlarini saqlash uchun shart-sharoitlar yaratish hamda tasviriy sanʼat asarlarining keng koʻrgazma faoliyati vositasida jamoatchilikni mamlakatimizning boy madaniyati va tasviriy sanʼat asarlari bilan tanishtirish ishlarini chuqurlashtirish maqsadida Vazirlar Mahkamasi qaror qiladi: 1. Oʻzbekiston tasviriy sanʼat galereyasi Oʻzbekiston Respublikasi Tashqi iqtisodiy faoliyat milliy banki tomonidan moliyalashtirilganligi va qurilganligi maʼlumot uchun qabul qilinsin. 2. Belgilansinki: Oʻzbekiston tasviriy sanʼat galereyasi Oʻzbekiston Respublikasi Tashqi iqtisodiy faoliyat milliy bankining balansida turadi, bank undan joriy foydalanadi va uni boshqaradi; Oʻzbekiston tasviriy sanʼat galereyasi taʼminotining xarajatlarini moliyalashtirish Oʻzbekiston Respublikasi Tashqi iqtisodiy faoliyat milliy bankining mablagʻlari va qonunchilikda taqiqlanmagan boshqa manbalar hisobiga amalga oshiriladi; 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov va A.A.Azizxoʻjayev zimmasiga yuklansin.
ERKIN MUOMALAGA ChIQARISh BOJXONA REJIMIGA MUVOFIQ ShARTLI ChIQARIB YuBORILAYoTGAN TOVARLARNI BOJXONA RASMIYLAShTIRUVIDAN OʻTKAZISh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2016-04-25)

Oʻzbekiston Respublikasining “Davlat bojxona xizmati toʻgʻrisida”gi Qonuniga va Bojxona kodeksiga asosan Oʻzbekiston Respublikasi Davlat bojxona qoʻmitasi qaror qiladi: 1. Erkin muomalaga chiqarish bojxona rejimiga muvofiq shartli chiqarib yuborilayotgan tovarlarni bojxona rasmiylashtiruvidan oʻtkazish tartibi toʻgʻrisidagi nizom ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin. 3. Mazkur qarorning ijrosini nazorat qilish rais oʻrinbosari S. Nosirov zimmasiga yuklatilsin.
PAXTA TOLASINI KOMPLEKS QAYTA IShLAYDIGAN KORXONALARNI QURISh, QAYTA IXTISOSLAShTIRISh BOʻYIChA TAKLIFLARNI TAYYoRLASh VA KOʻRIB ChIQISh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2007-06-17)

Oʻzbekiston Respublikasi Vazirlar Mahkamasining 2003-yil 3-iyundagi “Ishlab chiqarilgan va sotiladigan paxta tolasi uchun hisob-kitob qilish mexanizmini takomillashtirish toʻgʻrisida”gi 240-sonli, 2003-yil 16-oktabrdagi “Xorijiy investitsiyalar ishtirokidagi korxonalarga paxta tolasini sotish mexanizmi toʻgʻrisida”gi 447-sonli va 2003-yil 21-noyabrdagi “Oʻzbekiston Respublikasi Vazirlar Mahkamasi huzuridagi xorijiy investitsiyalar va kreditlar masalalari boʻyicha idoralararo kengash tashkil etish toʻgʻrisida”gi 526-sonli qarorlariga muvofiq qaror qiladi: 1. Ilova* qilinayotgan Paxta tolasini kompleks qayta ishlaydigan korxonalarni qurish, qayta ixtisoslashtirish boʻyicha takliflarni tayyorlash va koʻrib chiqish tartibi toʻgʻrisidagi nizom tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
ASOSIY VOSITALARNI BALANSDAN CHIQARISH TARTIBI TOʻGʻRISIDAGI NIZOMNI (YANGI TAHRIRDA) TASDIQLASH HAQIDA
(order, 2025-02-08)

“Buxgalteriya hisobi toʻgʻrisida” gi Oʻzbekiston Respublikasi Qonunining 5-moddasiga, “Normativ-huquqiy hujjatlar toʻgʻrisida” gi Oʻzbekiston Respublikasi Qonunining 23-moddasiga va Oʻzbekiston Respublikasi Vazirlar Mahkamasining 1992-yil 23-noyabrdagi 553-sonli qarori bilan tasdiqlangan Oʻzbekiston Respublikasi Moliya vazirligi toʻgʻrisidagi nizomga muvofiq buyuraman: 1. Asosiy vositalarni balansdan chiqarish tartibi toʻgʻrisidagi nizom (yangi tahrirda) ilovaga* muvofiq tasdiqlansin; 2. Oʻzbekiston Respublikasi Moliya vazirligining 2001-yil 26-fevraldagi 26-sonli “Asosiy vositalarni balansdan chiqarish tartibi toʻgʻrisidagi nizomni tasdiqlash toʻgʻrisida”gi buyrugʻi (2001-yil 5-aprel, roʻyxat raqami 1023-son — Meʼyoriy hujjatlar axborotnomasi, 2001-y., 7-son) oʻz kuchini yoʻqotgan deb hisoblansin. 3. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab 10 kun oʻtgandan keyin kuchga kiradi.
OʻZBEKISTON BOLALAR SPORTINI RIVOJLANTIRISh JAMGʻARMASI FAOLIYATINI TAKOMILLAShTIRISh ChORA-TADBIRLARI TOʻGʻRISIDA
(decree, 2017-02-17)

Bolalar jismoniy tarbiyasi va sportini 2004—2009-yillarda Maktab taʼlimini rivojlantirish Davlat umummilliy dasturini amalga oshirish bilan bevosita bogʻliq holda rivojlantirish masalalarida ishlarni aniq muvofiqlashtirishni taʼminlash hamda yagona davlat siyosatini oʻtkazish maqsadida: 1. Oʻzbekiston Bolalar sportini rivojlantirish jamgʻarmasi Markaziy ijroiya apparatini 2004-yil 1-sentabrdan boshlab Oʻzbekiston Respublikasi Xalq taʼlimi vazirligi qaramogʻiga oʻtkazish toʻgʻrisida Oʻzbekiston Bolalar sportini rivojlantirish jamgʻarmasi Homiylar kengashi va muassislarining taklifi qabul qilinsin. 2. Belgilab qoʻyilsinki, Oʻzbekiston Respublikasi Xalq taʼlimi vazirligi huzuridagi Bolalar sportini rivojlantirish jamgʻarmasining Qoraqalpogʻiston Respublikasi, viloyatlar va Toshkent shahridagi mintaqaviy filiallari Jamgʻarma Markaziy ijroiya apparatiga bevosita boʻysunadilar va ayni vaqtda xalq taʼlimining tegishli hududiy organlariga hisobot beradilar. 3. Oʻzbekiston Respublikasi Prezidentining 2002-yil 24-oktabrdagi PF-3154-son Farmoni bilan Oʻzbekiston Bolalar sportini rivojlantirish jamgʻarmasi uchun belgilab berilgan asosiy vazifalar, huquq, imtiyoz va moliyalash manbalari Oʻzbekiston Respublikasi Xalq taʼlimi vazirligi huzuridagi Bolalar sportini rivojlantirish jamgʻarmasida saqlab qolinsin. 4. Oʻzbekiston Respublikasi Prezidentining “Oʻzbekiston Bolalar sportini rivojlantirish jamgʻarmasini tashkil etish toʻgʻrisida” 2002-yil 24-oktabrdagi PF-3154-son Farmonining 3-bandi oʻz kuchini yoʻqotgan deb hisoblansin. 5. Oʻzbekiston Respublikasi Vazirlar Mahkamasi bir hafta muddatda mazkur Farmonni amalga oshirish yuzasidan qaror qabul qilsin.
TOSHKENT SHAHRIDA BIRLASHGAN ARAB AMIRLIKLARI DUBAY AMIRLIGI HUKUMATINING VAKOLATXONASINI OCHISH TOʻGʻRISIDA
(resolution, 2004-08-27)

Oʻzbekiston Respublikasi va Birlashgan Arab Amirliklari oʻrtasidagi ikki tomonlama munosabatlarning hozirgi darajasi va rivojlanish istiqbollaridan kelib chiqib hamda Birlashgan Arab Amirliklari Dubay amirligi Hukumatining murojaatini inobatga olib Vazirlar Mahkamasi qaror qiladi: 1. Toshkent shahrida Birlashgan Arab Amirliklari Dubay amirligi Hukumatining diplomatik maqomga ega boʻlgan vakolatxonasi ochilishiga ruxsat berilsin. 2. Oʻzbekiston Respublikasi Tashqi ishlar vazirligi Dubay amirligi Hukumatining vakolatxonasi va vakolatxona xodimlari belgilangan tartibda roʻyxatdan oʻtkazilishini taʼminlasin. 3. Toshkent shahar hokimligi Oʻzbekiston Respublikasi Tashqi ishlar vazirligi bilan birgalikda mazkur vakolatxonaga foydalanish uchun tegishli bino tanlashda zarur yordam koʻrsatsin. 4. Mazkur qarorning bajarilishini nazorat qilish Oʻzbekiston Respublikasi Tashqi ishlar vaziri S.Safoyev zimmasiga yuklansin.
OʻZBEKISTON BOLALAR SPORTINI RIVOJLANTIRISh JAMGʻARMASINING HOMIYLIK KENGAShI TARKIBIDAGI OʻZGARIShLAR TOʻGʻRISIDA
(resolution, 2018-07-09)

Oʻzbekiston Bolalar sportini rivojlantirish jamgʻarmasi faoliyatini takomillashtirish maqsadida hamda Jamgʻarma Homiylik kengashi baʼzi aʼzolarining boshqa ishga oʻtganligini hisobga olib Vazirlar Mahkamasi qaror qiladi: 1. Oʻzbekiston Bolalar sportini rivojlantirish jamgʻarmasi Homiylik kengashining yangilangan tarkibi ilovaga muvofiq tasdiqlansin. 2. Vazirlar Mahkamasining “Oʻzbekiston Bolalar sportini rivojlantirish jamgʻarmasi faoliyatini tashkil etish toʻgʻrisida” 2002-yil 31-oktabrdagi 374-son qaroriga 2-ilova (Oʻzbekiston Respublikasi QT, 2002-y., 10-son, 63-modda) oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M.Mirziyoyev zimmasiga yuklansin. Mirziyoyev Sh.M. — Oʻzbekiston Respublikasi Prezidenti, Kengash raisi Aripov A.N. — Oʻzbekiston Respublikasining Bosh vaziri, Kengash raisining oʻrinbosari Kengash aʼzolari: Narbayeva T.K. — Oʻzbekiston Xotin-qizlar qoʻmitasi raisi, Oʻzbekiston Respublikasi Bosh vazirining oʻrinbosari Shadmanov A.K. — Oʻzbekiston Respublikasi Sogʻliqni saqlash vaziri Qurbonov R.D. — Oʻzbekiston Respublikasi Jismoniy tarbiya va sport davlat qoʻmitasi raisi Inoyatov U.I. — Oʻzbekiston Respublikasi Xalq taʼlimi vaziri Qosimov R.S. — Oʻzbekiston Respublikasi Oliy va oʻrta maxsus taʼlim vaziri Xodjayev B.A. — Oʻzbekiston Respublikasi Moliya vaziri Qosimov O.O. — Oʻzbekiston Respublikasi Milliy olimpiya qoʻmitasi bosh kotibi Mansurov K.T. — Oʻzbekiston matbuot va axborot agentligi bosh direktori oʻrinbosari Mirzaxidov X.M. — Oʻzbekiston Milliy teleradiokompaniyasi raisi Xolmuradov S.R. — Tashqi iqtisodiy faoliyat milliy banki raisi Mullajanov K.K. — “Asaka” ATB boshqaruvi raisi Tamikayev A.U. — “Agrobank” ATB boshqaruvining raisi Zakirov B.E. — “Davarxitektqurilish” qoʻmitasi raisi Sanaqulov Q.S. — Navoiy kon-metallurgiya kombinatining bosh direktori Sultanov A.S. — “Oʻzbekneftgaz” milliy xolding kompaniyasi raisi Sharapov A.K. — “Oʻzbekiston Respublikasi Turizmni rivojlantirish davlat qoʻmitasi raisi Dusmuratov M.M. — “Oʻzfarmsanoat” aksiyadorlik konserni raisi Xaydarov I.U. — “Oʻztoʻqimachiliksanoat” uyushmasi raisi Quranbayev Q.Q. — Oʻzbekiston yoshlar ittifoqi Markaziy Kengashi raisi Niyazov R.S. — “Vatanparvar” tashkiloti raisi”.
OʻZBEKISTON ALOQA VA AXBOROTLAShTIRISh AGENTLIGINI BOShQARISh TUZILMASINI TAKOMILLAShTIRISh TOʻGʻRISIDA
(resolution, 2010-12-23)

Oʻzbekiston Respublikasi Prezidentining “Respublika davlat boshqaruvi organlari tizimini takomillashtirish toʻgʻrisida” 2003-yil 9-dekabrdagi PF-3358-son Farmoniga muvofiq, shuningdek Oʻzbekiston aloqa va axborotlashtirish agentligida boshqarish tuzilmasini maqbullashtirish maqsadida Vazirlar Mahkamasi qaror qiladi: 1. Oʻzbekiston aloqa va axborotlashtirish agentligi markaziy apparatining tuzilmasi ilovaga muvofiq tasdiqlansin. 2. Vazirlar Mahkamasining “Oʻzbekiston aloqa va axborotlashtirish agentligi faoliyatini takomillashtirish chora-tadbirlari toʻgʻrisida” 2004-yil 7-maydagi 215-son qaroriga 2-ilova (Oʻzbekiston Respublikasi QT, 2004-y., 5-son, 47-modda) oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
ISTEʼMOLChILARNING ELEKTR QURILMALARIDAN FOYDALANIShDA TEXNIKA XAVFSIZLIGI QOIDALARINI TASDIQLASh TOʻGʻRISIDA
(order, 2021-08-10)

Oʻzbekiston Respublikasining “Mehnatni muhofaza qilish toʻgʻrisida”gi Qonuni, Oʻzbekiston Respublikasi Vazirlar Mahkamasining 1992-yil 29-apreldagi 210-sonli qarori va Vazirlar Mahkamasining 2004-yil 1-martidagi 96-sonli qarori bilan tasdiqlangan “Elektr energetikada nazorat boʻyicha davlat inspeksiyasi (“Oʻzdavenergonazorat”) toʻgʻrisidagi” nizomga muvofiq buyuraman: 1. Ilova* qilinayotgan “Isteʼmolchilarning elektr qurilmalaridan foydalanishda texnika xavfsizligi qoidalari” tasdiqlansin. 2. Mazkur buyruq oʻzbekiston Respublikasi Adliya vazirligida davlat roʻyxatidan oʻtgan kunidan boshlab 10 kun davomida amalga kiritilsin. 3. Mazkur buyruq kuchga kirgan kundan boshlab SSSR energetika va elektrlashtirish vazirligining Boshenergonazorati tomonidan 1984-yil 21-dekabrida tasdiqlangan “Isteʼmolchilarning elektr qurilmalaridan foydalanishda texnika xavfsizligi qoidalari” Oʻzbekiston Respublikasi hududida qoʻllanilmasin. 4. Mazkur buyruq bajarilishining nazoratini oʻz zimmamda qoldiraman.
BARChA TURDAGI RADIOELEKTRON VOSITALAR VA YuQORI ChASTOTALI QURILMALARNI OʻZBEKISTON RESPUBLIKASIDA QAYTA IShLASh (ZAMONAVIYLAShTIRISh), IShLAB ChIQARISh VA ChET ELDAN OLIB KIRISh UChUN RADIOChASTOTA POLOSALARI (NOMINALLAR) AJRATISh TARTIBI TOʻGʻRISIDA NIZOMNI TASDIQLASh HAQIDA
(other, 2021-03-31)

Oʻzbekiston Respublikasining “Radiochastota spektri toʻgʻrisida”gi Qonuni, Oʻzbekiston Respublikasi Prezidentining 2003-yil 9-dekabrdagi “Respublika davlat boshqaruvi organlari tizimini takomillashtirish toʻgʻrisida”gi PF–3358-son Farmoni va Oʻzbekiston Respublikasi Vazirlar Mahkamasining 2004-yil 7-maydagi “Oʻzbekiston aloqa va axborotlashtirish agentligi faoliyatini takomillashtirish chora-tadbirlari toʻgʻrisida”gi 215-son qaroriga muvofiq buyuraman: 1. “Barcha turdagi radioelektron vositalar va yuqori chastotali qurilmalarni Oʻzbekiston Respublikasida qayta ishlash (zamonaviylashtirish), ishlab chiqarish va chet eldan olib kirish uchun radiochastota polosalari (nominallar) ajratish tartibi toʻgʻrisida nizom” ilovaga* muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtganidan soʻng oʻn kundan keyin kuchga kirgan deb hisoblansin. 3. Ushbu buyruq kuchga kirgan kundan boshlab amalda boʻlgan OʻzAPTning 1999-yil 28-iyul 278-son buyrugʻi bilan tasdiqlangan hamda Oʻzbekiston Respublikasi Adliya vazirligida (1999-yil 20-iyul 777-son bilan) roʻyxatdan oʻtgan “Barcha turdagi radioelektron vositalar va yuqori chastotali qurilmalarni Oʻzbekiston Respublikasida qayta ishlash (zamonaviylashtirish), ishlab chiqarish va Oʻzbekiston Respublikasiga chet eldan olib kirish uchun radiochastota polosalarini (nominallarini) ajratish tartibi toʻgʻrisida nizom” oʻz kuchini yoʻqotgan deb hisoblansin. 4. Mazkur buyruqning bajarilishini nazorat qilish Bosh direktor oʻrinbosari A.D. Xadjayev zimmasiga yuklansin.
VAZIRLAR MAHKAMASINING “XALQ TAʼLIMI XODIMLARI MEHNATIGA HAQ TOʻLASH SHARTLARINI TARTIBGA SOLISH TOʻGʻRISIDA” 1994-YIL 29-SENTABRDAGI 490-SON QARORIGA OʻZGARTIRISHLAR KIRITISH HAQIDA
(resolution, 2012-12-30)

Oʻzbekiston Respublikasi Vazirlar Mahkamasining “Umumtaʼlim maktablari oʻqituvchilarining mehnatini ragʻbatlantirishga doir qoʻshimcha chora-tadbirlar toʻgʻrisida” 2004-yil 2-iyuldagi 310-son qarorining 4-bandini bajarish yuzasidan Vazirlar Mahkamasi qaror qiladi: Vazirlar Mahkamasining “Xalq taʼlimi xodimlari mehnatiga haq toʻlash shartlarini tartibga solish toʻgʻrisida” 1994-yil 29-sentabrdagi 490-son qaroriga 1-ilovaga quyidagi oʻzgartirishlar kiritilsin: 1. 1—3-bandlar chiqarib tashlansin. 2. 4-band quyidagi tahrirda bayon qilinsin: “4. Sinflardagi (sinf-komplektlardagi) oʻquvchilar soni 15 nafargacha boʻlgan kam komplektlangan maktablarda sinf rahbarligi va daftar tekshirganlik uchun Vazirlar Mahkamasining “Umumtaʼlim maktablari oʻqituvchilarining mehnatini ragʻbatlantirishga doir qoʻshimcha chora-tadbirlar toʻgʻrisida” 2004-yil 2-iyuldagi 310-son qarori 1-bandining uchinchi va toʻrtinchi xatboshida nazarda tutilgan tegishli qoʻshimcha haqning 50 foizi miqdorida haq toʻlanadi”.
Oʻzbekiston Respublikasi Bojxona kodeksining tovarlarni qayta ishlash bilan bogʻliq qoidalarini amalga oshirish chora-tadbirlari toʻgʻrisida
(code, 2018-06-26)

“Oʻzbekiston Respublikasining tashqi iqtisodiy faoliyati toʻgʻrisida”gi Qonunga muvofiq va Oʻzbekiston Respublikasi Bojxona kodeksining tovarlarni qayta ishlash masalalariga oid qoidalari amalga oshirilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi Oʻzbekiston Respublikasi Bojxona kodeksining 30-31-moddalari qoidalariga muvofiq: ustav jamgʻarmasida (ustav kapitalida) davlat ulushi mavjud korxonalar tomonidan amalga oshirilayotgan va qayta ishlashning bojxona rejimlariga joylashtiriladigan tovarlarni qayta ishlash jarayonining texnik-iqtisodiy asoslarini kelishishga; bojxona hududidan tashqarida, ustav jamgʻarmasida (ustav kapitalida) davlat ulushi mavjud korxonalarga tovarlarni qayta ishlashning Oʻzbekiston Respublikasi iqtisodiy manfaatlariga muvofiqligi toʻgʻrisida xulosalar berishga; manfaatdor vazirliklar va idoralar bilan kelishgan holda Vazirlar Mahkamasiga ayrim tovarlarga nisbatan qayta ishlashning bojxona rejimidan foydalanishga cheklovlarga doir takliflar kiritishga vakil qilinsin. 2. Belgilansinki, agar tovarlar va ularni qayta ishlash mahsulotlari: tovarlarni qayta ishlash tijorat xususiyatiga ega boʻlmagan; tovarlarni taʼmirlash qayta ishlashning maqsadi hisoblangan; bir kontrakt boʻyicha qayta ishlanadigan tovarlarning bojxona qiymati eng kam oylik ish haqining 500 baravaridan oshmagan hollarda ayni bir bojxona organiga taqdim etilganda qayta ishlash jarayonining texnik-iqtisodiy asoslari Oʻzbekiston Respublikasi Tashqi iqtisodiy aloqalar, investitsiyalar va savdo vazirligi bilan kelishilishi talab etilmaydi. 3. Oʻzbekiston Respublikasi Tashqi iqtisodiy aloqalar agentligi Iqtisodiyot vazirligi, Moliya vazirligi va Davlat bojxona qoʻmitasi bilan birgalikda Tovarlarni qayta ishlash jarayonining texnik-iqtisodiy asoslarini kelishish va bojxona hududidan tashqarida tovarlarni qayta ishlashning Oʻzbekiston Respublikasi iqtisodiy manfaatlariga muvofiqligi toʻgʻrisida xulosalar berish tartibi haqidagi nizomni bir oy muddatda ishlab chiqsin va belgilangan tartibda tasdiqlasin. 4. Oʻzbekiston Respublikasi Adliya vazirligi, Davlat bojxona qoʻmitasi manfaatdor vazirliklar va idoralar bilan birgalikda bir oy muddatda: amaldagi qonun hujjatlariga mazkur qarordan kelib chiquvchi oʻzgartirish va qoʻshimchalar toʻgʻrisida Vazirlar Mahkamasiga takliflar kiritsinlar; vazirliklar va idoralarning normativ hujjatlari mazkur qarorga muvofiqlashtirilishini taʼminlasinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari E.M. Gʻaniyev zimmasiga yuklansin.
XALQARO SHARTNOMALARNI TASDIQLASH TOʻGʻRISIDA
(resolution, 2004-08-12)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. 2004-yil 17-iyun kuni Toshkent shahrida imzolangan quyidagi xalqaro shartnomalar tasdiqlansin: Shanxay hamkorlik tashkilotiga aʼzo davlatlar oʻrtasida psixotrop moddalarni va ularning prekursorlarini, narkotik moddalarni noqonuniy yoʻl bilan olib oʻtishga qarshi kurashishda hamkorlik toʻgʻrisida Bitim; Shanhay Hamkorlik Tashkilotining mintaqaviy aksilterror tuzilmasining maʼlumotlar banki haqida toʻgʻrisidagi Kelishuvi; Shanhay Hamkorlik Tashkilotining mintaqaviy antiterroristik tuzilmasi doirasida maxfiy maʼlumotlarni himoya qilishni taʼminlash toʻgʻrisidagi Bitim. 2. Tashqi ishlar vazirligi Oʻzbekiston Respublikasi tomonidan mazkur xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida tegishli bildirishnoma yuborsin. 3. Oʻzbekiston Respublikasi Bosh vazirining oʻrinbosarlari va tegishli vazirliklar va idoralar rahbarlari ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin.